**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Nariadenie vlády Slovenskej republiky, ktorým sa vyhlasuje chránený areál Pramenná oblasť Rimavy |
| **Predkladateľ (a spolupredkladateľ)** |
| Ministerstvo životného prostredia Slovenskej republiky |
| **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|    Transpozícia práva EÚ  |
|  |
| **Termín začiatku a ukončenia PPK** | Začiatok:    21.10.2022Ukončenie: 31.12.2022 |
| **Predpokladaný termín predloženia na pripomienkové konanie** | December 2022 |
| **Predpokladaný termín začiatku a ukončenia ZP\*\*** |  |
| **Predpokladaný termín predloženia na rokovanie vlády  SR\*** | Február 2023 |

|  |
| --- |
| **2.  Definovanie problému** |
| Nedostatočné plnenie záväzkov Slovenskej republiky vyplývajúcich z čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení (ďalej len „smernica 92/43/EHS v platnom znení“) pokiaľ ide o označovanie lokalít zapísaných v zozname lokalít európskeho významu. Vyhlásenie navrhovaného chráneného areálu (CHA) Pramenná oblasť Rimavy prispeje konkrétne k odstráneniu nedostatkov, ktoré Európska komisia vytýka v odôvodnenom stanovisku v rámci konania k porušeniu zmlúv č. 2019/2141 (týka sa nedostatočného označovania lokalít európskeho významu, stanovenia cieľov ochrany a opatrení ochrany). |
| **3.  Ciele a výsledný stav** |
| Označenie časti územia európskeho významu SKUEV0225 Muránska planina za chránený areál, stanovenie cieľov ochrany pre zabezpečenie priaznivého stavu biotopov európskeho významu a biotopov druhov rastlín a živočíchov európskeho významu, ktoré sú predmetom ochrany navrhovaného CHA Pramenná oblasť Rimavy.Právna ochrana cennej lokality, ktorá je priľahlá k Národnému parku Muránska planina (vyhlásenému nariadením vlády Slovenskej republiky č. 278/2022, ktorým sa vyhlasuje Národný park Muránska planina, jeho zóny a ochranné pásmo). |
| **4.  Dotknuté subjekty** |
| Vlastníci, správcovia a nájomcovia dotknutých pozemkov, obec, záujmové združenia, dotknuté orgány štátnej správy, vrátane dotknutých organizácií v ich zriaďovacej pôsobnosti, verejnosť. |
| **5.  Alternatívne riešenia** |
| Alternatívne riešenie sa týka celkovo vyhlásenia/nevyhlásenia CHA Pramenná oblasť Rimavy. Dôvodom vyhlásenia CHA Pramenná oblasť Rimavy je splnenie požiadavky vyplývajúcej z článku 4 ods. 4 smernice 92/43/EHS v platnom znení, podľa ktorého členské štáty označia lokality uvedené v národnom zozname lokalít európskeho významu ako osobitné chránené územia a stanovia ciele/priority v oblasti ochrany a potrebné opatrenia, najneskôr do šiestich rokov. V prípade nevyhlásenia CHA Pramenná oblasť Rimavy nebude splnená požiadavka na vyhlásenie a na stanovenie cieľov ochrany a opatrení na ich dosiahnutie.  |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ**  |
|  |
| **8.  Preskúmanie účelnosti** |
| Vyhlásením CHA Pramenná oblasť Rimavy a následným schválením programu starostlivosti bude, v súlade s požiadavkami Európskej komisie, splnený záväzok na stanovenie cieľov ochrany a opatrení pre územia patriace do sústavy Natura 2000. Vyhodnocovanie plnenia programu starostlivosti bude realizované priebežne počas obdobia jeho platnosti. Vyhodnocovanie bude vychádzať z výstupov alebo merateľných indikátorov určených opatrení a podľa navrhovaných termínov. |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* vyplniť iba v prípade, ak sa záverečné posúdenie vybraných vplyvov uskutočnili v zmysle bodu 9.1. jednotnej metodiky.

\*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.

|  |
| --- |
| **9. Vybrané vplyvy materiálu** |
| **Vplyvy na rozpočet verejnej správy** |[ ]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[x]  Áno |[ ]  Nie |[ ]  Čiastočne |
|  |  |  |  |  |  |  |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |[ ]  Áno |  |  |[x]  Nie |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[x]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[x]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| **10.  Poznámky** |
| Územie predstavuje mozaiku trvalých trávnych porastov a lesov, ktoré sú tvorené rôznymi sukcesnými štádiami lesa od prípravných formácií tvorených pionierskymi krovinami a stromami až po prirodzené lesy tvorené drevinami klimaxového štádia, na niekoľkých lokalitách dokonca v štruktúre blízkej bukovému alebo jedľovo-bukovému pralesu. Na poľnohospodársky využívaných pozemkoch prevažujú lúky a pasienky. Charakteristický ráz krajiny dotvárajú roztrúsené horské usadlosti – lazy alebo ich ruiny. Z hľadiska vlastníckych vzťahov prevláda súkromné, ktoré je na 62,01 % výmery navrhovaného CHA Pramenná oblasť Rimavy.Celé územie navrhovaného CHA Pramenná oblasť Rimavy je súčasťou európskej sústavy chránených území Natura 2000, nakoľko sa nachádza v území európskeho významu SKUEV0225 Muránska planina a v Chránenom vtáčom území Muránska planina – Stolica.V území nedôjde k zmene podmienok ochrany – navrhuje sa zachovať 3. stupeň ochrany podľa § 14 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“) na celej výmere, t. j. 2 058,67 ha. Rovnako z dôvodu vyhlásenia CHA nedôjde ku obmedzeniu bežného obhospodarovania vyplývajúceho zo zákazov a iných podmienok ochrany prírody a krajiny.Vplyv na rozpočet verejnej správy bol vyčíslený na 643,10 € a to na označenie hraníc CHA Pramenná oblasť Rimavy.Zámer vyhlásiť CHA Pramenná oblasť Rimavy bol v súlade s § 50 zákona č. 543/2022 Z. z. oznámený listom Okresného úradu Banská Bystrica zo dňa 24. mája 2022 (<https://www.minv.sk/?okresne-urady-klientske-centra&urad=39&odbor=10&sekcia=uradna-tabula&subor=444938>). Prerokovania 71 pripomienok sa na základe pozvánky Okresného úradu Banská Bystrica zo dňa 12.09.2022 konali 12. a 13. októbra 2022 (podrobné vyhodnotenie pripomienok bolo zaslané e-mailom s evidenčným číslom 56866/2022 zo dňa 05. októbra 2022). |
| **11.  Kontakt na spracovateľa** |
| RNDr. Jana Durkošová, riaditeľka odboru ochrany prírody, sekcia ochrany prírody a biodiverzity MŽP SR (jana.durkosova@enviro.gov.sk, tel. č. 02/ 5956 2211).   |
| **12.  Zdroje** |
|

|  |
| --- |
| Projekt ochrany chráneného areálu Pramenná oblasť Rimavy (dostupný na odkaze: <https://www.sopsr.sk/chapramennaoblastrimavy/>); odborné podklady Správy Národného parku Muránska planina so sídlom v Revúcej (Ing. Ján Šmídt, riaditeľ, jan.smidt@sopsr.sk). |

 |
| **13.  Stanovisko Komisie na posudzovanie vybraných vplyvov z PPK č. 251/2022**         (v prípade, ak sa uskutočnilo v zmysle bodu 8.1 Jednotnej metodiky) |
|      Súhlasné                        Súhlasné s návrhom na dopracovanie                          Nesúhlasné**II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K doložke vybraných vplyvov**Komisia odporúča predkladateľovi dopracovať časť 8. Preskúmanie o termín a kritéria preskúmania účelnosti.Odôvodnenie: Ide o povinný údaj, ktorým sa sleduje naplnenie cieľa predkladaného materiálu. **III. Záver:** Stála pracovná komisia na posudzovanie vybraných vplyvov vyjadruje**súhlasné stanovisko s návrhom na dopracovanie** s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.**IV. Poznámka:** Predkladateľ uvedie stanovisko Komisie do doložky vybraných vplyvov časť 13. spolu s vyhodnotením pripomienok, ktoré sú uvedené v bode II. **Vyhodnotenie MŽP SR:****K doložke vybraných vplyvov**MŽP SR dopracovalo časť 8. Preskúmanie o termín a kritéria preskúmania účelnosti. |
| **14.  Stanovisko Komisie na posudzovanie vybraných vplyvov zo záverečného posúdenia**         (v prípade, ak sa uskutočnilo v zmysle bodu 9.1. Jednotnej metodiky) |
|      Súhlasné                        Súhlasné s návrhom na dopracovanie                          Nesúhlasné |